open-index/open-wikipedia-markdown huggingface dataset:
משפט בוהר-מולרופ

באנליזה מתמטית, **משפט בוהר מולרופ** הוא משפט המאפיין את פונקציית גמא באמצעות משוואה פונקציונלית. המשפט קרוי על שם הארלד בוהר ויוהאנס מולרופ  שהוכיחו אותו.

לפי המשפט, פונקציית גמא היא הפונקציה הלוג-קמורה היחידה שמקיימת f(x+1)=xf(x) לכל x>0 וכן מקיימת f(1)=1.

## הוכחה
ראשית נבחין שמתקיים \Gamma(1)=\int_0^\infty e^{-t}\,dt=1. כמו כן מאינטגרציה בחלקים נקבל כי \Gamma(x+1)=x\Gamma(x) .

על מנת להראות שפונקציית גאמא היא לוג קמורה נקבע קבועים 0. מאי שוויון קושי שוורץ נקבל:

{(\int_{\delta}^{\Delta}{t^e^{-t}dt})}^2={(\int_{\delta}^{\Delta}{(t^e^)(t^e^)dt})}^2
\leq {\int_{\delta}^{\Delta}{t^{x-1}e^{-t}dt}\int_{\delta}^{\Delta}{t^{y-1}e^{-t}dt}}

כאשר נשאיף בנוסחה \delta \rightarrow 0,\Delta \rightarrow \inftyנקבל \Gamma^2() \leq \Gamma(x)\Gamma(y).

נוציא לוג ונקבל כי \ln(\Gamma()) \leq \ln(\Gamma(x)) + \ln(\Gamma(y)) וקיבלנו בסה"כ שפונקציית גאמא היא לוג קמורה.

בכיוון השני, תהי f פונקציה המקיימת את הדרישות של המשפט. נוכיח שהיא יחידה.

מהדרישה f(x+1) = xf(x) נקבל באינדוקציה כי f(x+n) = (x+n-1)(x+n-2)(x+n-3)...(x+1)xf(x). בפרט לכל n טבעי נקבל f(n)=(n-1)! (כי נתון ש-f(1) = 1).

נסמן ב S(x,y)את שיפוע הקו המחבר בין הנקודות (x,\ln(f(x))),(y,\ln(f(y))). לפי ההנחה f לוג קמורה, ולכן S היא עולה בכל אחד משני המשתנים עבור x0  ולכל n מס טבעי נקבל:

S(n-1,n)\leq S(n,n+x) \leq S(n,n+1) .

\frac{\ln(f(n))-\ln(f(n-1))}{n-(n-1)} \leq \frac{\ln(f(n))-\ln(f(n+x))}{n-(n+x)} \leq \frac{\ln(f(n))-\ln(f(n+1))}{n-(n+1)}

נציב את הערך של f למספרים טבעיים:

\frac{\ln((n-1)!) - \ln((n-2)!)}{1} \leq \frac{\ln(f(n+x)) - \ln((n-1)!)}{x} \leq \frac{\ln((n)!) - \ln((n-1)!)}{1}

לאחר חישוב מקבלים:

\ln{({(n-1)}^x(n-1)!)} \leq \ln{(f(n+x))} \leq \ln{({n}^x(n-1)!)}

ln היא פונקציה עולה לכן נוכל לבצע אקספוננט ולקבל:

{(n-1)}^x(n-1)! \leq f(n+x) \leq {n}^x(n-1)!

נציב את הביטוי שקיבלנו עבור f(n+x)ונקבל:

{(n-1)}^x(n-1)! \leq (x+n-1)(x+n-2)(x+n-3)...(x+1)xf(x) \leq {n}^x(n-1)!

\frac{{(n-1)}^x(n-1)!}{(x+n-1)(x+n-2)(x+n-3)...(x+1)x} \leq f(x) \leq \frac{{n}^x(n-1)!}{(x+n-1)(x+n-2)(x+n-3)...(x+1)x}

\frac{{(n-1)}^x(n-1)!}{(x+n-1)(x+n-2)(x+n-3)...(x+1)x} \leq f(x) \leq \frac{{n}^x n!}{(x+n)(x+n-1)(x+n-2)(x+n-3)...(x+1)x}(\frac{x+n}{n})

נשים לב כעת ששני האי שוויונים נכונים לכל ערך של n. בפרט הם נכונים גם עבור n+1 לכן אם נחליף באי שוויון השמאלי את n ב n+1 האי שוויונות יישארו נכונים ונקבל:

\frac{{n}^xn!}{(x+n)(x+n-1)(x+n-2)(x+n-3)...(x+1)x} \leq f(x) \leq \frac{{n}^x n!}{(x+n)(x+n-1)(x+n-2)(x+n-3)...(x+1)x}(\frac{x+n}{n})

נשאיף את n לאינסוף. מתקיים \frac {x+n}{n} \rightarrow 1 ולכן הגבול של \frac{{n}^xn!}{(x+n)(x+n-1)(x+n-2)(x+n-3)...(x+1)x}  חסום משני הצדדים על ידי סדרה ששואפת ל f(x) וממשפט הסנדוויץ' מתכנס אליו.

הואיל והגבול הוא יחיד, f מוגדרת ביחידות לכל 0 . אבל מהדרישה f(x+1) = xf(x)רואים שאפשר להרחיב את f באופן יחיד לכל x>1. לכן יש f יחידה כזאת ונסיים.

## תוצאות נוספות
המתמטיקאי Wielandt הוכיח כי פונקציית גאמא היא הפונקציה ההולומורפית בחצי המישור הימני היחידה שמקיימת את הדרישות לעיל כאשר במקום הלוג-קמירות דורשים חסימות ברצועה 1 \leq \real(z) .

## קישורים חיצוניים
* 
* 
* מספר הוכחות ללוג קמירות של פונקציית גאמא באתר ProofWiki:

## הערות שוליים

קטגוריה:משפטים באנליזה מרוכבת
שלמה זלמן טוביה מרקוביץ

רבי **שלמה זלמן טוביה מרקוביץ** (תרמ"ח, 1888–1943) היה רבן של צ'יסטופול שבגליציה, קובורסק, אינטוריק ואנטלייפט בליטא. נספה בשואה.

## ביוגרפיה
נולד בשנת תרמ"ח בראסיין, בנו של "הסנדלר מראסיין", משה מרקוביץ, מחבר "שם הגדולים השלישי". נישא לבת הרב יוסף יוזל פרסקי, זקן העדה בוולז'ין. לאחר נישואיו התגורר בוולוז'ין. כעבור זמן התמנה לרב בצ'יסטופול שבגליציה. בשנת 1920 התמנה לרבה של קובורסק שבפלך קובנה, וכעבור שנתיים התמנה לרבה של אינטוריק וכן של רייטרדה הסמוכה. בשנת 1926 התמנה לרבה של אנטלייפט וכיהן בתפקידו שבע עשרה שנה.

סייע לאביו במפעלו התורני, והוא מודה לו עבור הגהתו את הספר.

נספה בשואה בשנת תש״ג.

בנו היה חיים שמשון מרקוביץ, מבחירי ישיבת סלבודקה. בשנת 1939 הוציא בקיידאן את ספרו "אמרי חיים". נשא לאשה את בתו של רבי שמעון דוביאנסקי, מראשי כולל קובנא. בשנת 1941, עוד טרם מלאה שנה לנישואיו, נרצח על ידי הנאצים ב"פורט השביעי" בקובנה.

## קישורים חיצוניים
* אוצר הרבנים 18818

קטגוריה:רבנים שנספו בשואה
קטגוריה:רבנים גליציאנים
קטגוריה:רבנים ליטאים
דרוהיצ'ין (מחוז משנה)

**מחוז משנה דרוהיצ'ין** (בבלארוסית: **Драгічынскі раён**) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר דרוהיצ'ין.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה דרוהיצ'ין 42,948 בני אדם. ההרכב האתני של האוכלוסייה במחוז היה: 95.1% בלארוסים, 2.1% רוסים ו-2.1% אוקראינים. שפות הדיבור הנפוצות: בלארוסית (82.1%) ורוסית (16.0%).

## קישורים חיצוניים

* 
* אתר רשמי של מחוז משנה דרוהיצ'ין 

קטגוריה:מחוז ברסט: מחוזות משנה
יוהאן החמישי, נסיך אנהלט-צרבסט

**יוהאן החמישי, נסיך אנהלט-צרבסט** (בגרמנית: **Johann V. von Anhalt-Zerbst**; 4 בספטמבר 1504 – 4 בפברואר 1551), היה נסיך גרמני מבית אסקניה, אשר שלט בנסיכות אנהלט-דסאו. ובשנת 1544 ייסד מחדש את נסיכות אנהלט-צרבסט.

## ביוגרפיה
יוהאן נולד ב-4 בספטמבר 1504 בדסאו, לארנסט הראשון, נסיך אנהלט-דסאו ולמרגרטה ממינסטרברג-אלס, בתו של היינריך הראשון, דוכס מינסטרברג-אלס, ונכדתו של ייז'י מפודבראדי, מלך בוהמיה. עם מות אביו בשנת 1516, ירשו יוהאן ואחיו גאורג השלישי ויואכים הראשון את אנהלט-דסאו, ובמהלך שנותיהם הראשונות, שימשה אמם כעוצרת.

האחים שלטו במשותף בנסיכות כמעט עשרים ושמונה שנה, ובשנת 1544 חולקה הנחלה בין האחים; יוהאן קיבל את אנהלט-צרבסט, גאורג קיבל את אנהלט-פלצקאו ויואכים קיבל את אנהלט-דסאו.

ב-15 בפברואר 1534, התחתן יוהאן עם מרגרטה מברנדנבורג, דוכסית פומרניה, בתו של יואכים הראשון, הנסיך הבוחר מברנדנבורג ואלמנתו של גאורג הראשון, דוכס פומרניה, ובנה החורג של מרגרטה - פיליפ הראשון, דוכס פומרניה-וולגשט נאלץ לשלם לה קצבה שנתית של 1,200 גילדן מאוצרו האישי, על מנת לכסות את העלות של הנדוניה שלה.

אל מרגרטה התלוותה בתה הקטנה - גאורגיה, אשר חיה עמה עד לשנת 1543, ולאחר מכן חזרה לפומרניה, שם גדלה אצל אחיה.

בשנת 1544 סבל יוהאן משבץ מוחי, ובשל כך החמירו יחסיו עם מרגרטה במהלך השנים הבאות; בשנת 1550 רצה להכניס את אשתו למעצר, אולם היא ברחה משטחי הנסיכות. ב-4 בפברואר 1551 מת יוהאן בצרבסט, ובניו קרל, יואכים ארנסט וברנהרד ירשו את נחלותיו.

## משפחתו
ב-15 בפברואר 1534, התחתן יוהאן עם מרגרטה מברנדנבורג, דוכסית פומרניה, בתו של יואכים הראשון, הנסיך הבוחר מברנדנבורג, ממנה היו לו שישה ילדים:
* קרל הראשון, נסיך אנהלט-צרבסט (1534–1561).
* יואכים ארנסט, נסיך אנהלט (1536–1586).
* מריה מאנהלט-צרבסט (1538–1563), התחתנה עם אלברכט העשירי, רוזן בארבי-מיהלינגן.
* ברנהרד השביעי, נסיך אנהלט-צרבסט (1540–1570).
* מרגרטה מאנהלט-צרבסט (1541–1547).
* אליזבת מאנהלט-צרבסט (1545–1574), התחתנה עם וולפגנג השני, רוזן בארבי-מיהלינגן.

## קישורים חיצוניים

קטגוריה:נסיכי אנהלט-צרבסט
קטגוריה:בית אסקניה
קטגוריה:ילידי 1504
קטגוריה:נפטרים ב-1551
קמבודיה אנגקור אייר

**קמבודיה אנגקור אייר** (בקמרית: **កម្ពុជា អង្គរ អ៊ែរ**, באנגלית: **Cambodia Angkor Air**) היא חברת התעופה הלאומית של קמבודיה. משרדי החברה ובסיסה העיקריים נמצאים בפנום פן.

## תולדות החברה
חברת התעופה הוקמה ב-2009 בהחלטת ממשלת קמבודיה בתור חברת התעופה הלאומית של קמבודיה במקום חברת התעופה הלאומית "רויאל אייר קמבודיה" שנאלצה לפשוט רגל בשנת 2001. החברה החלה את טיסותיה ב-28 ביולי 2009 והיא מופעלת על ידי וייטנאם איירליינס. החברה מתמקדת בהפעלת קווי טיסות ליעדים תיירותיים כמו אנגקור ואט.

## צי המטוסים
צי המטוסים של החברה נכון לנובמבר 2019:

## קישורים חיצוניים

* 

## הערות שוליים

קטגוריה:אסיה: חברות תעופה
קטגוריה:חברות תעופה לאומיות
קטגוריה:קמבודיה: תעופה
ברזה (מחוז משנה)

**מחוז משנה ברזה** (בבלארוסית: **Бярозаўскі раён**) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר ברזה קרטוסקה.

מחוז המשנה ברזה הוגדר לראשונה ב-1940, מיד לאחר סיפוח האזור (אז מערב בלארוס) בידי ברית המועצות בעקבות הסכם ריבנטרופ–מולוטוב.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ברזה 66,988 בני אדם. ההרכב האתני של האוכלוסייה במחוז היה: 90.8% בלארוסים, 5.7% רוסים, 1.8% אוקראינים ו-1.0% פולנים. שפות הדיבור הנפוצות: בלארוסית (61.7%) ורוסית (36.2%).

## קישורים חיצוניים

* 

קטגוריה:מחוז ברסט: מחוזות משנה
אוניברסיטת פיונגיאנג ללימודי חוץ

**אוניברסיטת פיונגיאנג ללימודי חוץ** היא אוניברסיטה הפועלת בפיונגיאנג, בירת קוריאה הצפונית, ומתמקדת בלימודי שפות.

## היסטוריה
במהלך שנת 1949, נוסדה באוניברסיטת קים איל-סונג (האוניברסיטה הראשונה בקוריאה הצפונית) ה**מחלקה ללימודי שפות**. בהמשך, בשנת 1964 המחלקה התנתקה מאוניברסיטת קים איל-סונג לשם יצירת אוניברסיטה חדשה, המתמקדת בתחום לימודי השפה - **אוניברסיטת פיונגיאנג ללימודי חוץ**.

אף שאוניברסיטת פיונגיאנג ללימודי חוץ לא נהנית מהמוניטין היוקרתי של אוניברסיטת קים-איל סונג, הנחשבת לאוניברסיטה המובילה בקוריאה הצפונית, וכחממה לגידול דור המנהיגים הבא של המדינה, מרבית בוגרי האוניברסיטה ללימודי חוץ מועסקים בהמשך במערך הדיפלומטי של קוריאה הצפונית, או באחד משירותי המודיעין שלה.

## מחלקות האוניברסיטה
באוניברסיטה קיימות פקולטות נפרדות ללימוד ארבע השפות הבאות: אנגלית, רוסית, סינית ויפנית. בנוסף, פועלת באוניברסיטה גם "המכללה לשפות אתניות", בה מועברים קורסים ללימוד 18 שפות נוספות, ביניהן צרפתית, ספרדית, ערבית, תאית, אורדו, קמרית, פולנית ואיטלקית.

נכון לשנת 2018, האוניברסיטה כוללת קורסים ללימוד 22 שפות:

סינית, רוסית, יפנית, הונגרית, ערבית, מלאית, קמרית, תאית, לאית, פרסית, הינדית, אורדו, אנגלית, גרמנית, בולגרית, צ'כית, פולנית, צרפתית, איטלקית, פורטוגזית, רומנית, וספרדית.

## בוגרים בולטים
* ג'יימס דרזנוק - עריק אמריקני לקוריאה הצפונית
* רי יונג-הו - שר החוץ של קוריאה הצפונית מאז שנת 2016

## ראו גם
* אוניברסיטת קים איל-סונג

## קישורים חיצוניים
* מידע נוסף על האוניברסיטה 

## הערות שוליים

ללימודי חוץ
ורד הגליל (מפעל)

**ורד הגליל** הוא מפעל ומותג מזון בבעלות יוניליוור ישראל המתמחה בייצור שוקולד ודברי מתיקה (סוכריות, מעדנים, ממתקים).

## היסטוריה
המפעל הוקם ב-1984 באזור תעשייה בצפת, וייצור שוקולד בו התחיל באוקטובר 1986. המפעל הוקם בידי חברת "כור מזון", שהחזיקה ב-25% מהבעלות. 50% הוחזקו בידי משקיע גרמני בשם הנס אימהוף, ו-25% נוספים בידי ג'ורג' פקטור מגרמניה. המפעל ניסה להתחרות במפעל השוקולד הוותיק "עלית", אך לא הצליח בכך.

ב-1989 מכר אימהוף את חלקו לשני שותפיו, כך שהבעלות נחלקה שווה בשווה בין "כור מזון" לג'ורג' פקטור, ובהמשך הועבר מפעל "ורד הגליל" לבעלות חברת "תוצרת מזון ישראלית" (תמ"י), שבבעלות שני שותפים אלה.

ב-1992 הושק חטיף שוקולד תחת המותג "קליק". בשנה זו רכשה חברת CPC הבינלאומית 51% ממניות תמ"י, ובהמשך השלימה החברה את רכישות מלוא המניות, ותמ"י שינתה את שמה ל-Best Foods.

ב-1994 הושק ממרח שוקולד עם פצפוני האורז "שוקי והפצפונים" של ורד הגליל, מתחרה לממרח השוקולד השחר העולה. באותה שנה יצא גם חטיף וופל "מוגזם" תחת הסלוגן מוגזם כמה שזה טעים, מתחרה לחטיף פסק זמן של עלית.

בשנים 1995–1997 צירפה החברה לחפיסות השוקולד שלה את משחקי המחשב מסדרת "ורדית" על שם חפיסת השוקולד שנועדו לפרסם את מוצריה. המשחקים זכו להצלחה רבה. באותן השנים השיקה ורד הגליל" מותגי בת בתחום החטיפים בשמות: "מוגזם", "מותק" ו"פרפקט". אחר כך השיקה גם את חטיף השוקולד "O.K".

בשנת 1996 רכשה חברת יוניליוור העולמית את חברת ויטקו הישראלית ושינתה את שמה לליוור. בשנת 2000 רכשה יוניליוור את השליטה בחברת המזון האמריקאית Best Foods, ובעקבות רכישה זו מיזגה את פעילות תמ"י – Best Foods וליוור, ושינתה את שם החברה המאוחדת ל"יוניליוור ישראל", שמותג "ורד הגליל" המשיך לפעול במסגרתה. ב-2003 הודיעה שהמותג "ורד הגליל" יוחלף בהדרגה במותג "קליק". המותג "קליק" הושק ב-1992 על ידי תלמה עבור חטיפי שוקולד, זכה להצלחה, היה בעל נתח גדול בתחום זה, והוחלט שישמש גם לטבלאות שוקולד.

ב-2005 חודש המותג בתחום טבלאות השוקולד. בקיץ 2006 החזיק בכ-8% משוק טבלאות השוקולד בישראל. בזמן מלחמת לבנון השנייה מפעל השוקולד והחטיפים של יוניליוור בצפת (בו ייוצר גם המותג "ורד הגליל") ספג פגיעה ישירה של טיל; אך לא היו בו פגיעות בנפש.

בשנת 2022 דווח כי המותג מחזיק בנתח שוק של כ-6%–7% בתחום טבלאות השוקולד.

## התפתחות [[סמליל]] המותג "ורד הגליל"

VeredHaGalilOldLogo1.png
Vered HaGalil Old.svg
Vered HaGalil Old Logo.svg
VeredHaGalilModern.svg


## קישורים חיצוניים
* 

## הערות שוליים

קטגוריה:תעשיית מזון בישראל
קטגוריה:כור תעשיות
קטגוריה:יוניליוור
קטגוריה:מותגי מזון
קטגוריה:צפת: כלכלה
ארנסט הראשון, נסיך אנהלט-דסאו

**ארנסט הראשון, נסיך אנהלט-דסאו** (בגרמנית: **Ernst von Anhalt**; 1454 - 12 ביוני 1516), היה נסיך גרמני מבית אסקניה ושליט דוכסות אנהלט-דסאו.

## ביוגרפיה
ארנסט נולד בשנת 1454, היה בנו של גאורג הראשון, נסיך אנהלט-דסאו, ואשתו הרביעית אנה מלינדוב-רופין, בתו של אלברכט השביעי, רוזן לינדוב-רופין.

בשנת 1473 מת אביו, וארנסט ירש את נסיכות אנהלט-דסאו יחד עם אחיו גאורג השני, זיגיסמונד השלישי, ורודולף הרביעי, בלא כל חלוקה של השטחים.

מותם של זיגיסמונד השלישי בשנת 1487, גאורג השני בשנת 1509, ורודולף הרביעי בשנת 1510 ללא יורשים, הותירו את ארנסט כשליט יחיד של אנהלט-דסאו. ב-12 ביוני 1516 מת ארנסט בדסאו, ובניו יוהאן החמישי, גאורג השלישי ויואכים הראשון ירשו את נחלותיו.

## משפחתו
ב-20 בינואר 1494 התחתן ארנסט בקוטבוס עם מרגרטה ממינסטרברג-אלס, בתו של היינריך הראשון, דוכס מינסטרברג-אלס, ונכדתו של ייז'י מפודבראדי, מלך בוהמיה, מלך בוהמיה, ממנה היו לו ארבעה בנים:
* תומאס מאנהלט-דסאו (1503).
* יוהאן החמישי, נסיך אנהלט-צרבסט (1504–1551).
* גאורג השלישי, נסיך אנהלט-דסאו (1507–1553).
* יואכים הראשון, נסיך אנהלט-דסאו (1509–1561).

קטגוריה:נסיכים גרמנים
קטגוריה:בית אסקניה
קטגוריה:ילידי 1454
קטגוריה:נפטרים ב-1516
קרל הראשון, נסיך אנהלט-צרבסט

**קרל הראשון, נסיך אנהלט-צרבסט** (בגרמנית: **Karl von Anhalt**; 17 בנובמבר 1534 – 4 במאי 1561), היה נסיך גרמני מבית אסקניה ששלט בנסיכות אנהלט-צרבסט.

## ביוגרפיה
קרל נולד ב-17 בנובמבר 1534 בדסאו, ליוהאן החמישי, נסיך אנהלט-צרבסט ולמרגרטה מברנדנבורג, בתם של יואכים הראשון, הנסיך הבוחר מברנדנבורג ואליזבת מדנמרק, נסיכת הבוחר מברנדנבורג. בשנת 1550 מת אביו, וקרל ירש את אנהלט-צרבסט יחד עם אחיו יואכים ארנסט, נסיך אנהלט-צרבסט וברנהרד השביעי, נסיך אנהלט-צרבסט. בשנת 1553 מת דודו גאורג השלישי, נסיך אנהלט-פלצקאו ללא יורשים, ובעקבות כך ירשו קרל ואחיו את אנהלט-פלצקאו.

ב-16 במאי 1557 התחתן קרל עם אנה מפומרניה, בתו של בארנים האחד עשר, דוכס פומרניה, אולם לא היו להם ילדים.

ב-4 במאי 1561 מת קרל בצרבסט, ושבעה חודשים לאחר מכן מת דודו יואכים הראשון, נסיך אנהלט-דסאו ללא יורשים, ובעקבות כך ירשו האחים גם את אנהלט-דסאו. בשנת 1562 ויתר דודו וולפגנג, נסיך אנהלט-קתן על אנהלט-קתן, ובעקבות כך איחדו אחיו את כל שטחי בית אסקניה לנסיכות אנהלט.

קטגוריה:נסיכי אנהלט-צרבסט
קטגוריה:בית אסקניה
קטגוריה:ילידי 1534
קטגוריה:נפטרים ב-1561
ברנהרד השביעי, נסיך אנהלט-צרבסט

**ברנהרד השביעי, נסיך אנהלט-צרבסט** (בגרמנית: **Bernhard VII. von Anhalt**; 17 במרץ 1540 - 1 במרץ 1540), היה נסיך גרמני מבית אסקניה ששלט בנסיכות אנהלט-צרבסט.

## ביוגרפיה
ברנהרד נולד ב-17 במרץ 1540 בדסאו, ליוהאן החמישי, נסיך אנהלט-צרבסט ולמרגרטה מברנדנבורג, בתם של יואכים הראשון, הנסיך הבוחר מברנדנבורג ואליזבת מדנמרק, נסיכת הבוחר מברנדנבורג. בשנת 1550 מת אביו, וברנהרד ירש את אנהלט-צרבסט יחד עם אחיו קרל הראשון, נסיך אנהלט-צרבסט ויואכים ארנסט, נסיך אנהלט-צרבסט. בשנת 1553 מת דודו גאורג השלישי, נסיך אנהלט-פלצקאו ללא יורשים, ובעקבות כך ירשו ברנהרד ואחיו את אנהלט-פלצקאו.

בשנת 1561 מת אחיו קרל, ושבעה חודשים לאחר מכן מת דודו יואכים הראשון, נסיך אנהלט-דסאו ללא יורשים, ובעקבות כך ירשו האחים גם את אנהלט-דסאו. בשנת 1562 ויתר דודו וולפגנג, נסיך אנהלט-קתן על אנהלט-קתן, ובעקבות כך איחדו ברנהרד ואחיו את כל שטחי בית אסקניה לנסיכות אנהלט. ב-1 במרץ 1540 מת ברנהרד בדסאו, ויואכים ארנסט נשאר השליט היחיד בנסיכות אנהלט.

## משפחתו
ב-28 במאי 1565 התחתן ברנהרד עם קלרה פון גיפהורן, ממנה נולד לו בן אחד:
* פרנץ גאורג מאנהלט (1567–1568)

קטגוריה:נסיכי אנהלט-צרבסט
קטגוריה:בית אסקניה
קטגוריה:ילידי 1540
קטגוריה:נפטרים ב-1570
היכל הכדורסל מוסקבה

**היכל הכדורסל מוסקבה** (ברוסית: **Баскет холл Москва**, עד 2020 נקרא בשם "היכל הספורט קרילאטסקויה", Дворец спорта в Крылатском) הוא מתחם ספורט רב תכליתי במוסקבה, רוסיה.
## היסטוריה
ההיכל נפתח ב-30 באוגוסט 2006 ומשמש כיום את קבוצת כדורסל הנשים של דינמו מוסקבה. בעבר שימש את מועדון הכדורסל לגברים. היכל הספורט משמש כזירה ביתית למועדון כדורסל הנשים דינמו מוסקבה, אשר מתמודד בליגת העל ומשמש גם כמגרש הבית לקבוצת הקטרגל "דינמו" שאף היא משחקת בליגת על. בעבר שימש את קבוצת מועדון כדורסל הגברים של דינמו וגם אירח את משחק הגמר של גביע אופ"א בקטרגל בעונת 2007/08. בשנת 2020 שונה שמו להיכל הכדורסל מוסקבה.

השטח הכולל של המתחם, הוא 35 אלף מטרים רבועים ובנייתו בוצעה בשנים 2005-2006. אגודת "דינמו" מימנה את הבנייה וזו שהשקיעה בבנייתו. עיצובו דומה לצלחת מעופפת: מבנה עגול ומסיבי בעל כיפת זכוכית, בטון וריצוף, שכולם הובאו משווייץ.

## קישורים חיצוניים

* 

קרילאטסקויה
קרילאטסקויה
קטגוריה:דינמו מוסקבה (כדורסל)
הימלאיה איירליינס

**הימלאיה איירליינס** (בנפאלית: **हिमालय एअरलाइन्स्**, באנגלית: **Himalaya Airlines**) היא חברת תעופה נפאלית שנוסדה בשנת 2014. בסיס החברה ממוקם בנמל התעופה הבינלאומי טריבהוואן והיא מפעילה טיסות ל-6 יעדים בינלאומיים.

## תולדות החברה
חברת התעופה הוקמה ב-19 באוגוסט 2014 כמיזם משותף בין חברת יטי השקעות הנפאלית לבין חברת תעופה הטיבטית טיבט איירליינס. הפעלת טיסותיה של החברה עוכבו עקב רעידת האדמה שהתרחשה בנפאל בשנת 2015. המטוס הראשון של החברה נכנס לשימוש ב-9 במרץ 2016. ב-31 במרץ 2016 החלה החברה להפעיל את טיסותיה, תחילה בקו קטמנדו–דוחה, ובהמשך הופעלו טיסות ישירות מנפאל לסרי לנקה אך הופסקו זמן מה לאחר מכן.

טיבט איירליינס מחזיקה ב-49% מהחזקותיה של החברה בעוד חברת יטי השקעות מחזיקה בשאר.

## יעדים
נכון לדצמבר 2018, חברת התעופה מפעילה טיסות ל-5 יעדים בינלאומיים:
*  קטמנדו, נפאל (בסיס פעולה מרכזי)
*  דובאי, איחוד האמירויות הערביות
*  דוחה, קטר
*  דמאם, ערב הסעודית
*  צ'ונגצ'ינג, סין
*  קואלה לומפור, מלזיה

## צי המטוסים
צי המטוסים של החברה נכון לדצמבר 2018:

## קישורים חיצוניים

* 

## הערות שוליים

קטגוריה:אסיה: חברות תעופה
קטגוריה:נפאל: תעופה
זורקי קרסנוגורסק (אצטדיון)

**אצטדיון זורקי** (ברוסית: **Стадион Зоркий**) הוא מתחם ספורט בעיר קרסנוגורסק, רוסיה המשמש למשחקי כדורגל והוקי שדה.

## היסטוריה
האצטדיון נבנה ב-1934. בזמן מלחמת העולם השנייה האצטדיון נהרס — לא היה מספיק עץ להסקה ולכן הוסרו השערים וספסלי העץ. האצטדיון נבנה מחדש רק ב-1948.

בשנת 2002, האצטדיון עבר שיפוץ והוא צויד ביחידות קירור מודרניות, נוספו חופות מעל הספסלים, חדרי הלבשה חדשים ולוח תוצאות מודרני. הפתיחה המחודשת של האצטדיון התקיימה ב-24 בנובמבר 2002. באותו הזמן נחנכה במתחם האצטדיון אנדרטה לזכרו של יבגני פאפוגין, שאימן את זורקי בשנים 1968—1981 והביא אותה לזכייה באליפות הראשונה שלה ב-1979.

## מפרטים
* קרח מלאכותי
* דשא מלאכותי
* ממדי המגרש: 105×65 מטרים
* עוצמת הארה: 800 Lux
* קיבולת: 8,000
## קישורים חיצוניים

* אצטדיון "זורקי" באתר פדרציית הבנדי הרוסית 

## הערות שוליים

קטגוריה:אצטדיוני כדורגל ברוסיה
א
היכל הקרח קרילאטסקויה

ממוזער|500x500 פיקסלים|מראה פנורמי של האצטדיון מהאוויר (אוגוסט 2015)
**היכל הקרח "קרילאטסקויה"** (ברוסית: **Ледовый дворец Крылатское**) הוא קומפלקס ספורט מודרני לאירוח תחרויות החלקה על הקרח וטורנירי הוקי קרח, הממוקם במרכז העיר מוסקבה, בנפת קרילאטסקויה במחוז האדמיניסטרטיבי המערבי.

## היסטוריה
בניית היכל הקרח החלה בשנת 2003 ובספטמבר 2004 הושלמה. הפרויקט עוצב על פי תוכניות האדריכל מארק ליבשין, בתמיכת חברת "מוסקפסטרוי".. בנובמבר 2004 ההיכל אירח את טורניר גביע הפדרציה בטניס ואירח גם תחרויות לאומיות ובינלאומיות בהחלקה מהירה על הקרח.

### שיפוץ
ב-22 בנובמבר 2007 נשבר אחד מעמודי הצירים המחזקים את הכבלים במערכת התמיכה של גג היכל קרח. בשל החשש מקריסת הגג נעשה שיפוץ בהיכל שבמהלכו ההיכל היה סגור במשך כמעט שנה (עד ספטמבר 2008).

### כיום
מאז סיום השיפוצים מתחם הספורט משמש לאימונים יומיים בענפי החלקה מהירה על הקרח, הוקי, החלקה אמנותית על גלגיליות ובסופי שבוע ובחגים מארח מפגשים פתוחים לציבור של החלקה המונית על הקרח.

## מאפיינים
השטח הכולל של המתחם — 127,275 מ"ר. השטח הכולל של מגרש הקרח — 10,409.5 מ"ר. מספר המושבים — 7,209.

## ראו גם
*היכל הספורט קרילאטסקויה

## קישורים חיצוניים

* 

* תיאור ודיאגרמות של הפרויקט באתר האינטרנט של חברת "Mospromstroy" 

## הערות שוליים

קרילאטסקויה
קרילאטסקויה
מריה-ליס אילוס

**מריה-ליס אילוס** (באסטונית: **Maarja-Liis Ilus**; מוכרת גם בשם הבמה שלה **Maarja** - **מריה**; נולדה ב-24 בדצמבר 1980) היא זמרת אסטונית.

## ביוגרפיה
אילוס נולדה בטאלין ולמדה בבית ספר למוזיקה בעיר, עוד בילדותה התפרסמה כזמרת, הוציאה מספר סינגלים והופיעה בטלוויזיה הציבורית של אסטוניה, היא למדה משפטים באוניברסיטת טרטו ובנוסף היא גם למדה תקופה במכללת ברקלי למוזיקה.

היא ייצגה פעמיים את מדינתה בתחרות הזמר של האירוויזיון, ב-1996 עשתה זאת כצמד ביחד עם הזמר איבו לינה ושם הגיעה למקום ה-5, שנה לאחר מכן ב-1997 הופיעה בתחרות השנייה כזמרת סולו וסיימה במקום ה-8, ב-2003 השתתפה בתחרות המלודיפסטיבלן בניסיון לייצג את שוודיה באירוויזיון, ב-2004 השתתפה פעם נוספת ב-Eurolaul, האירוע הבוחר את נציג אסטוניה לאירוויזיון אך בפעם זו הגיעה רק למקום ה-4, ב-2004 ו-2005 שימשה כמגישת תוצאות הניקוד האסטוני בתחרות.

היא שיחקה במספר מחזות זמר, ובהם "צלילי המוזיקה", "מיס סייגון", ו"חתולים".

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות אסטוניות
קטגוריה:משתתפי אירוויזיון 1996
קטגוריה:משתתפי אירוויזיון 1997
קטגוריה:שגרירים של רצון טוב - יוניסף
קטגוריה:מתחרי רוקדים עם כוכבים (אסטוניה)
קטגוריה:נציגי אסטוניה באירוויזיון
קטגוריה:משתתפי מלודיפסטיבלן 2003
קטגוריה:ילידות 1980
קמאייר-קו

**תאגיד קמרון איירליינס** (באנגלית: **Cameroon Airlines Corporation**; ידועה כ**קמאייר-קו**) היא חברת הדגל של קמרון. החברה הוקמה ב-2006 ומפעילה טיסות ל-15 יעדים מנמל התעופה הבינלאומי דואלה. משרדי החברה נמצאים בדואלה.

## תולדות החברה
חברת קמאייר-קו הוקמה ב-11 בספטמבר 2006 בהוראת ראש ממשלת קמרון פאול בייה, תחת חברת הדגל הקודמת קמרון איירליינס שנסגרה ביוני 2008. ב-28 במרץ 2011, 5 שנים לאחר הקמתה, הפעילה החברה את טיסתה הראשונה מדואלה לפריז דרך יאונדה.
בעבר, שימש קוד היאט"א הנוכחי של החברה (QC) את חברת קורידור אייר שיצאה משירות.

## צי המטוסים
צי המטוסים של החברה נכון לינואר 2019:

## קישורים חיצוניים

* 

## הערות שוליים

קטגוריה:חברות תעופה לאומיות
קטגוריה:אפריקה: חברות_תעופה
קטגוריה:קמרון
היכל הספורט סוקולניקי

**היכל הספורט [[סוקולניקי]]** הוא מתחם ספורט במוסקבה המכיל 5,530 מושבים. עד 2016 שימש כאולם הבית עבור מועדון ההוקי קרח של ספרטק מוסקבה ושימש זמנית גם את מועדון ההוקי של לוקומוטיב מוסקבה.

## היסטוריה
ההיכל נפתח ב-14 באפריל 1956 בשטחו של מונומנט פארק התרבות והמנוחה. במקור המקום כלל מגרש להוקי, מוקף ספסלים. בשל כך, בעקבות הבחירה במוסקבה לאירוח אוניברסיאדת 1973 הוחלט לשפץ אותו וכתוצאה מכך נוסף גג.

ב-10 במרץ 1975, במשחק ידידות בין נבחרות נוער של הוקי קרח מברית המועצות ואונטריו, קנדה, בהיכל סוקולניקי, אירע אסון. לפחות עשרים איש נמחצו למוות, אחרי שהאורות כבו. כמו הרבה אסונות, שהתרחשו בדקטטורות, האירוע נאסר לפרסום בברית המועצות במשך שנים רבות. ומכיוון שמממנת הטיסה של הנבחרת הקנדית הייתה תאגיד ייצור מסטיקים, נפוצה שמועה, לפיה הקהל במשחק מחץ למוות את ההרוגים, כשהוא שעט לקבל מסטיקים מהשחקנים הקנדים. המסטיק היה מוצר נדיר מאוד בברית המועצות.

בשנת 1975 הוחלט כי "סוקולניקי" ישמש כאחד מזירות הספורט של המשחקים האולימפיים ב-1980. במהלך שנתיים של שיקום תחת הגג נבנה סניין בן חמש קומות שכלל אולמות כושר, חדרי הלבשה עבור ספורטאים, אזורים עבור המאמנים, מנהלה, מרכז עיתונות, ברים, מזנונים, מסעדה, חנות ספורט. כמו כן, האולם היה מצויד בשני לוחות אלקטרונים. במהלך המשחקים האולימפיים סוקולניקי אירח את טורניר הכדוריד.

כיום ישנם שני מגרשי טניס, היכל לאימוני החלקה עם קרח מלאכותי, מגרשים לכדוריד וקטרגל, מרכז אימון גופני עם ציוד מלא, ציוד להתעמלות מכשירים, כמו גם שני חדרי כושר ושני אולמות כוריאוגרפיה.

סוקולניקי משמש כבסיס האימונים הראשי עבור הספורטאים מאגודת "ספרטק" בעיקר בענפי הוקי קרח והחלקה אמנותית על הקרח.

## אירועי ספורט שנערכו במתחם
* אוניברסיאדת הקיץ (1973)
* משחקי הקיץ האולימפיים (1980)
* משחקי הנוער העולמיים (1998, 2002)

## ראו גם
* היכל הקרח קרילאטסקויה
* היכל הספורט קרילאטסקויה

## קישורים חיצוניים

* 

קטגוריה:ספרטק מוסקבה
סוקולניקי
סוקולניקי
אלברכט השני, דוכס סקסוניה

**אלברכט השני, דוכס סקסוניה** (בגרמנית: **Albrecht II., Herzog von Sachsen-Wittenberg**; סביב 1250 – 25 באוגוסט 1298), היה דוכס סקסוניה בין השנים 1260–1298.

## ביוגרפיה
אלברכט נולד בוויטנברג, לאלברכט הראשון, דוכס סקסוניה ולהלנה מבראונשווייג-לינבורג, בתם של אוטו הראשון, דוכס בראונשווייג-לינבורג ומתילדה מברנדנבורג, דוכסית בראונשווייג-לינבורג. אלברכט תמך בבחירתו של רודולף מהבסבורג למלך גרמניה, ובשנת 1282 אף הפך לחתנו. לאחר מותו של אביו בשנת 1260, ירש אלברכט את דוכסות סקסוניה במשותף עם אחיו הבכור יוהאן הראשון, ולאחר מכן שלט במשותף עם בניו של יוהאן. בשנים 1269, 1272 ו-1282 חילקו האחים בהדרגה את הנחלות לשלושה אזורים (אחד בשם ארץ האדלן סביב אוטרנדורף, עוד סביב לאוונבורג על האלבה והשלישי סביב ויטנברג).

במהלך הבחירות הקיסריות ב-1273 אלברכט השני ייצג את החלטת האחים המשותפת. בתמורה רודולף השיא לו את בתו אגנס מהבסבורג אלברט השני. בשנת 1282 התפטר יוהאן לטובת בניו אלברכט השלישי, אריך הראשון, ויוהאן השני, ואחרי מותו כעבור שלוש שנים, שלושת האחים המשיכו עם השלטון המשותף עם אלברכט בסקסוניה.

בשנת 1288 ביקש אלברכט מהמלך רודולף את תמיכתו בבנו רודולף עם נסיכות הבוחר מסקסוניה, אשר היה נתון במחלוקת ארוכת שנים עם בית וטין. כאשר נכחדה שושלת האצולה של רוזנות ברהנה, נתן המלך רודולף את השליטה ברוזנות לבנו של אלברכט - רודולף. בשנת 1290 סיפח אלברכט את רוזנות ברהנה, ובשנת 1295 סיפח את רוזנות גומרן לסקסוניה. בשנת 1291 שכנע וצלאב השני, מלך בוהמיה את אלברכט לתמוך בבחירתו של אדולף מנסאו למלך גרמניה, ואכן ב-27 באפריל 1292 תמך אלברכט בבחירת אדולף למלך גרמניה.

בשנת 1296 חולקה דוכסות סקסוניה בין אלברכט השני לבניו של יוהאן הראשון; אלברכט קיבל את דוכסות סקסוניה-ויטנברג, ואילו בניו של יוהאן קיבלו את דוכסות סקסוניה-לאוונבורג.

ב-25 באוגוסט 1298 מת אלברכט, ובנו רודולף הראשון, דוכס סקסוניה-ויטנברג ירש את נחלותיו ותאריו.

## משפחתו
בשנת 1282 התחתן אלברכט עם אגנס מהבסבורג, בתו של רודולף הראשון, מלך גרמניה וגרטרוד מהוהנבורג, ממנה נולדו לו 6 ילדים:

* רודולף הראשון, דוכס סקסוניה-ויטנברג (1284–1356)
* אוטו מסקסוניה (?-1349)
* אלברכט השני מסקסוניה (?-1342), הנסיך-בישוף של פסאו
* ונצל מסקסוניה (?-1327)
* אליזבת מסקסוניה (?-1341), התחתנה עם אוביצו השלישי ד'אסטה, מרקיז פרארה
* אנה מסקסוניה (?-1327), התחתנה עם המרקיז פרידריך הצולע, ולאחריו התחתנה עם היינריך השני, דוכס מקלנבורג

## אילן יוחסין

## קישורים חיצוניים

קטגוריה:דוכסי סקסוניה
קטגוריה:בית אסקניה
סיפורי ניו יורק

**סיפורי ניו יורק** (באנגלית: **New York Stories**) הוא אנתולוגיה של שלושה סרטים קצרים אמריקאיים משנת 1989.

הסרטים הם:
* **שיעורי חיים**, תסריט ובימוי - מרטין סקורסזה.
* **החיים ללא זואי**, תסריט ובימוי - פרנסיס פורד קופולה.
* **רסיסי אדיפוס**, תסריט, בימוי ומשחק - וודי אלן.

## תקציר העלילה
### שיעורי חיים
ליונל דובי (ניק נולטה) הוא צייר מופשט החי בלופט גדול בניו יורק ביחד עם ציירת מתחילה בשם פולט (רוזנה ארקט). הוא מספק לפולט דיור, כלכלה, משכורת ולימוד בתמורה ליחסי מין. ליול הוא מבוגר וגרוש מספר פעמים ופולט היא צעירה ויפה המתקשה לפלס את דרכה בניו יורק.

פולט מרגישה שליונל מעוניין רק בסקס איתה ומחליטה לעזוב אותו. היא יוצאת לתקופה קצרה עם סטנדפיסט צעיר בשם גרגורי סטארק (סטיב בושמי). ליונל מסכים שתישאר אצלו ללא יחסי מין ואומר לה שרק דרכו תוכל להתקדם בניו יורק אך לבסוף היא עוזבת אותו.

את כל המתח הוא מוציא על ציור מופשט גדול בתערוכה שמתקבל בהתלהבות. בתערוכה הוא נפגש בציירת צעירה שמחפשת מקום לגור, להתפרנס וללמוד. הוא מציע לה את דירתו ומעגל חדש נפתח.

### החיים ללא זואי
זואי (הת'ר מקומב) היא נערה הגרה במלון מפואר בניו יורק לאחר שהוריה התגרשו. אביה קלאודיו (ג'אנקרלו ג'אניני) הוא חלילן מפורסם המופיע ברחבי העולם ואמה שרלוט (טליה שייר) היא צלמת עיתונות המטיילת בכל העולם. מי שמטפל בה ואחראי עליה במלון הוא מל (אדריאן ברודי). בעת שוד במלון נפרצת הכספת של אביה ונופלת משם מעטפה ובתוכה עגיל ומכתב מהנסיכה סוראיה (קרול בוקה) המעניקה לו את העגיל לאחר שהתרשמה מנגינתו. זואי מאתרת את הנסיכה ומחזירה לה את העגיל ולאחר מכן היא מאחדת את אביה ואמה. לבסוף כולם מתאחדים בקונצרט בו מנגן האב, למרגלות האקרופוליס באתונה.

### רסיסי אדיפוס
שלדון מילס (לשעבר מילסטיין) (וודי אלן) הוא עורך דין יהודי רווק בן 50. הוא מנהל זוגיות עם ליסה (מיה פארו), נוצרייה גרושה עם שלושה ילדים למרות התנגדותה החריפה של אמו הקשישה (מיי קווסטל). כל חייו אמו ביקורתית כלפיו.

יום אחד הוא לוקח את ליסה וילדיה בלווית אמו למופע של קוסם. הקוסם מבקש מהאמא להיכנס לתיבה ואז דוקר את התיבה אולם כשהוא פותח אותה היא ריקה. אמו של שלדון נעלמה. הוא מאשים את הקוסם (ג'ורג' שינדלר) והבמאי (לארי דייוויד) ומאיים עליהם בתביעה וכן הוא שוכר חוקר פרטי.

לאחר היעלמות אמו הוא מתחיל להרגיש משוחרר, שמח והסקס שלו משתפר. הוא מפטר את החוקר ומאושר בחייו.

יום אחד מופיעה האמא בשמי ניו יורק ומתחילה לגעור בו לנוכח כל תושבי העיר. הוא נבוך וליסה עוזבת אותו. שלדון מחפש עזרה אצל טרבה, מגרשת שדים ומדברת עם מתים בעזרת סיאנס (ג'ולי קאוונר). הטיפול נכשל ואמו עדיין בשמי העיר אך שלדון מתאהב בטרבה, מביא אותה לדירתו ומציג אותה לפני אמו בשמים. זאת מאשרת את החברה החדשה שלו וחוזרת לדירתו בארץ ומתחילה שוב להביך אותו כשהיא מראה לטרבה תמונות מילדותו.

## קישורים חיצוניים

*קטע מ"רסיסי אדיפוס", באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1989
קטגוריה:סרטים באנגלית
קטגוריה:סרטים אמריקאיים
קטגוריה:סרטי אנתולוגיה
קטגוריה:סרטי פרנסיס פורד קופולה
קטגוריה:סרטי מרטין סקורסזה
קטגוריה:סרטי וודי אלן
קטגוריה:סרטי קומדיה רומנטית
מדרש אבכיר

**מדרש אבכיר** הוא חיבור מדרשי על ספרי התורה, בראשית ושמות. החיבור אבד, וכיום מצויים בידינו רק ציטוטים ממנו בחיבורים אחרים, ובעיקר ילקוט שמעוני.

## מקום וזמן עריכתו
לשון המדרש וסגנונו מכילים מאפיינים של המדרשים המאוחרים, כגון שימוש בשאלות רטוריות, שימוש בלשונות כמו "רבותינו בעלי אגדה אומרים", "אמרו חכמים" וכדומה.

החוקרים נחלקו בשאלת זמן עריכתו. יש המקדימים אותה לסוף המאה העשירית ויש המאחרים אותה למאה ה-13.

יש המצביעים על ארץ ישראל כמקום עריכתו, אך הדעה הרווחת כי המדרש הוא איטלקי.

## אזכורים מהמדרש
רוב ככל המובאות מהמדרש הן על ידי מחברים אשכנזים, ובעיקר סביב המאה ה-13. רוב המצטטים ממנו נמנים עם החוגים המצומצמים של חסידי אשכנז, ולכן הועלתה סברה שכבר אז תפוצתו הייתה די מצומצמת. המקור הקדום ביותר הוא בספר ייחוסי תנאים ואמוראים לרבי יהודה בן קלונימוס ממגנצא, ובספרי תלמידו רבי אלעזר מוורמייזא.

במאה ה-16 היו עותקים של המדרש במצרים ובאיטליה, אך לא נעשה בו שימוש רחב.

הציטוטים הישירים המאוחרים ביותר מן המדרש הם מסוף המאה ה-17 ותחילת המאה ה-18, על ידי רבי אליהו הכהן האתמרי בחיבור "מדרש תלפיות" ורבי אברהם הלין בפירושו "זרע אברהם".

## שמו
יום-טוב ליפמן צונץ שיער שהשם "אבכיר" מקורו במילים שפתחו אותו, "אבכיר כיולדה".

אולם, נמצאו עדויות לכך שהסיבה לשם זה היא בחתימת דרשות הנחמה שבו בראשי התבות "אבכי"ר" שמשמעותן "אמן במהרה כן יהי רצון" או "אמן בימינו כן יהי רצון".

מסתבר ששם זה אינו פרי עטו של עורך המדרש אלא של המעתיקים.

## לקריאה נוספת
* יום-טוב ליפמן צונץ, **הדרשות בישראל** פרק יז, עמ' 142.
* עמוס גאולה, **מדרשי אגדה אבודים הידועים מאשכנז בלבד : אבכיר, [[מדרש אספה|אספה]] ו[[דברים זוטא]]**, ירושלים ה'תשס"ז, 2006.
* 
* ספר **ילקוט מדרשים** חלק שישי, צפת תשע"ד; עמ' רסה - שסא. בו נאספו רוב מאמרי מדרש אבכיר.

## קישורים חיצוניים
* יעקב שפיגל, **[http://rosetta.nli.org.il/delivery/DeliveryManagerServlet?dps_pid=IE51916291 העדות האחרונה למדרש אבכיר]**, בתוך: "קריית ספר" מה (ה'תש"ל), עמ' 611–614.
* מדרש אבכיר באתר "מחלקי המים".

## הערות שוליים

קטגוריה:יצירות אבודות
אבכיר
קטגוריה:ספרות יהודית של ימי הביניים
קטגוריה:מדרשים על התורה
ספרטק מוסקבה (הוקי קרח לנוער)

**מועדון ה[[הוקי קרח]] לנוער ספרטק [[מוסקבה]]** (ברוסית: **Молодёжный Хоккейный клуб «Спартак» Москва**) היא קבוצת הוקי קרח לנוער מהעיר מוסקבה, המתמודדת בליגת ההוקי לנוער. משחקים בה בוגרי בית הספר של "ספרטק", כמו גם שחקני הוקי צעירים שנבחרו בדראפט של KHL.

הקבוצה זכתה בגביע חרלמוב בעונת 2013/2014 ובגביע העולם לנוער בעונת 2014.

מארחת את משחקיה בהיכל הספורט סוקולניקי.

## הישגים לפי עונה

## תארים
**[[גביע חרלמוב]]**
* **אלופה**: 2013/2014
* **סגנות**: 2012/2013
**[[גביע העולם למועדוני נוער בהוקי קרח|גביע העולם למועדוני נוער]]**
* **אלופה**: 2014

## ראו גם
* ליגת ההוקי לנוער
* ספרטק (מועדון הוקי, מוסקבה)

## קישורים חיצוניים
* 

קטגוריה:קבוצות MHL
קטגוריה:קבוצות הוקי קרח רוסיות
קטגוריה:ספרטק מוסקבה
אידברט הראשון, מלך קנט

**אידברט הראשון** (באנגלית: **Eadberht I**) (? - מת ב-748) היה מלך קנט מ-725 עד 748 אחרי אביו, ויטרד.

מעט מאוד ידוע על אידברט, אך ידוע ששלט ביחד עם שני אחיו בממלכת קנט, אלפריק ואתלברט השני, שכנראה היה הדומיננטי מכולם בשליטה על קנט.

לפי הכרוניקה האנגלו-סקסונית אידברט נפטר בשנת 748.

הוא השאיר בן שמלך גם, אירדוולף, ביחד עם דודו אתלברט השני, אחיו של אידברט.

המכתב היחיד  שהשאיר אחריו מתוארך ל-14 באוקטובר 724. יש מכתב נוסף  שנראה כמו חיקוי של מגילה של אתלברט השני,  בנוסף להרבה זיופים כרונולוגיים מכוונים.

## ראו גם
* אתלברט, מלך וסקס
* אתלוולף, מלך וסקס

## הערות שוליים

קטגוריה:מלכי קנט
איבאנבה (מחוז משנה)

**מחוז משנה איבאנבה** (בבלארוסית: **Іванаўскі раён**) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי הוא איבאנבה.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה איבאנבה 43,586 בני אדם. ההרכב האתני של האוכלוסייה במחוז היה: 95.5% בלארוסים, 2.2% אוקראינים, ו-1.8% רוסים. שפות הדיבור הנפוצות: בלארוסית (80.9%) ורוסית (17.0%).

## קישורים חיצוניים

* 
* אתר רשמי של מחוז משנה איבאנבה 

קטגוריה:מחוז ברסט: מחוזות משנה
ארמון מנשיקוב

**ארמון מנשיקוב** (ברוסית: **Меншиковский дворец**, או **Дворец Меншикова**) הוא בניין היסטורי בסנקט פטרבורג המשמש כיום כסניף של מוזיאון ארמיטאז'. הבניין המפואר נבנה בתחילת המאה השמונה עשרה ויועד במקור עבור אלכסנדר מנשיקוב, המושל הראשון של סנקט פטרבורג ומקורבו של הקיסר פיוטר הגדול. הארמון עשוי בסגנון הבארוק והוא מבנה האבן הראשון בעיר.

הבנייה החלה בשנת 1710 ובשנת 1711 מנשיקוב נכנס למתחם. בנייתו נמשכה עד לשנת 1727 כאשר מנשיקוב הוגלה לסיביר. לאחר הגליית מנשיקוב הארמון ומתחם סביבו עברו לבעלות המדינה. במקום הוקמה פנימייה צבאית. גם בתקופת ברית המועצות פעל במקום בית ספר לקצינים. במחצית השנייה של שנות ה-70 של המאה ה-20 הבניין עבר שיפוץ משמעותי ולחלק מחדרים הוחזר המראה המקורי. ניהול הבניין עבר לארמיטאז'.

## קישורים חיצוניים

## הערות שוליים

מנשיקוב
קטגוריה:סנקט פטרבורג: מוזיאונים
קטגוריה:ארמיטאז'
קמניץ (מחוז משנה)

**מחוז משנה קמניץ** (בבלארוסית: **Камянецкі раён**) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר קמניץ.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קמניץ 39,143 בני אדם. ההרכב האתני של האוכלוסייה במחוז היה: 83.2% בלארוסים, 7.4% אוקראינים, 6.7% רוסים, ו-1.7% פולנים. שפות הדיבור הנפוצות: רוסית (52.1%) ובלארוסית (43.0%).

## קישורים חיצוניים

*  

קטגוריה:מחוז ברסט: מחוזות משנה
יגור באבורין

**יגור קונסטנטינוביץ' באבורין** (ברוסית: **Егор Константинович Бабурин**; נולד ב-9 באוגוסט 1993, צ'רניהיב, אוקראינה) הוא כדורגלן רוסי, שמשחק בעמדת השוער בקבוצת טורפדו מוסקבה מהליגה הרוסית הראשונה בכדורגל.

## קריירה
### קריירת מועדונים
הוא נולד בצ'רניהיב, אוקראינה אך המשפחה עברה לסנקט פטרבורג, רוסיה כשהיה ילד.

באבורין הוא בוגר בית הספר לכדורגל של זניט סנקט פטרבורג. הופיע לראשונה במדי קבוצת הנוער ב-2010 במשחק המחזור ה-30 של ליגת העל הרוסית בכדורגל לנוער, במשחק נגד קבוצת הנוער של קריליה סובייטוב סמרה, כשעלה כמחליף בדקה ה-79. עונה לאחר מכן כבר השתתף בתשעה משחקים.

ב-2012 לוצ'אנו ספאלטי לקח אותו לקבוצה הבוגרת, במדיה הופיע לראשונה ב-13 במרץ 2013 כששיחק במחזור ה-21 במשחקו הראשון בליגת העל הרוסית בכדורגל, כשהחליך את יורי ז'וואנוב בדקה ה-11 במשחק נגד מורדוביה סראנסק. במחזור ה-23 החליף את ויאצ'סלב מלאפייב במשחק נגד קריליה סובייטוב, במשחק שהסתיים בניצחון זניט 1:0. במחזור 24 שיחק לראשונה משחק מלא במשחק נגד לוקומוטיב מוסקבה. במשחק האחרון של עונת 2012/13 שיחק משחק מלא ללא ספיגות ובכך הביא את מאזנו הכולל ל-304 דקות ללא ספיגות שער. ברם בהמשך הועבר לשחק בקבוצת המילואים זניט-2. בעונת 2017/18 עלה בהרכב הפותח של זניט במחזור ה-30, במשחק נגד סק"א חברובסק.

לקראת עונת 2018/2019 הושאל לרובין קאזאן. את הופעת הבכורה במדי קאזאן ערך במשחק המחזור ה-17, נגד קבוצת האם שלו, זניט, בגזפרום ארנה, ב-9 בדצמבר 2018. בתום שנה, חזר לזניט.

ביולי 2019 עבר לרוסטוב. בפברואר 2021 הושאל לקרסנודאר עד יוני 2021.

ב־2022 עבר לטורפדו מוסקבה בהשאלה, ב-2023 נרכש על ידי הקבוצה והוא מונה בהמשך לקפטן הקבוצה.

### בנבחרת
משנת 2009 הופיע בנבחרת רוסיה בכדורגל עד גיל 17. בשנים 2011—2012 הוזמן לנבחרת רוסיה בכדורגל עד גיל 19, בה שיחק 3 משחקים ללא ספיגות שער. משנת 2013 מופיע במדי נבחרת רוסיה בכדורגל עד גיל 21. הופיע בחמישה משחקים וספג 2 שערים.

## קישורים חיצוניים

קטגוריה:שוערי כדורגל רוסים
קטגוריה:כדורגלנים רוסים
קטגוריה:סנקט פטרבורג: כדורגלנים
קטגוריה:כדורגלני זניט סנקט פטרבורג
קטגוריה:כדורגלני רובין קאזאן
קטגוריה:כדורגלני רוסטוב
קטגוריה:כדורגלני טורפדו מוסקבה
קטגוריה:רוסים שנולדו ב-1993
MOWAG-AEG

**MOWAG-AEG** הוא טרקטור דחיפה שמטרתו הסעת מטוסים, מתוצרת יצרנית כלי הרכב המשוריינים  ה-שווייצרית **Mowag**  (שם מלא: **Motorenfabrik MOWAG**, קרויה גם: **MOWAG**) אשר יוצר בין השנים 1967–2003.

היצרנית **Mowag** מפתחת, מעצבת ומייצרת כלי רכב משוריינים ליישומים צבאיים בתצורות קרקע בלבד ובתצורות אמפיביות.

## טרקטור דחיפה
תפקידו של "טרקטור הדחיפה" הוא הסעתו של המטוס בדרך כלל לאחור באמצעות כוח חיצוני, משער העלייה למטוס או מרחבת החניה, וזאת כאשר אין דיי מרחב תמרון המאפשר למטוס להסתובב ולעזוב את שטח החנייה בכוחות עצמו.

הדחיפה מתבצעת באמצעות כלי רכב ייעודי המכונה "טרקטור דחיפה" (Pushback tractor) ובדרך כלל רק "טרקטור" או "טאג" (Tug). בעברית מכונה רכב דחיפה "נע-דחף" או "נדחף".

לטרקטור המשמש לדחיפת המטוסים פרופיל נמוך על מנת שיוכל לנוע גם מתחת לגחונם של מטוסים נמוכים.

## "MOWAG-AEG"

* יוצרו 37 יחידות.
* צוות: נהג + 2 אנשי צוות.
* הנעה: 4x2.
* מנוע גרירה חשמלי.
* מכל דלק - 105 ליטר.
* סיבוב - קוטר מעגל בפרופיל - 6.40 מטר.
* טרקטור הדחיפה "MOWAG-AEG" נתן שירותי דחיפה למטוסי מיראז' 3 (מתוצרת חברת דאסו תעופה הצרפתית הוא מטוס קרב על-קולי מהדור השני של מטוסי הקרב).
* טרקטור הדחיפה "MOWAG-AEG" נתן שירותי דחיפה למטוסי סוויסאייר (הייתה חברת התעופה הלאומית של שווייץ).

## תמונות

קובץ:Flugzeugschlepper MOWAG.JPG | דגם "MOWAG-AEG"
קובץ:Black mirage.JPG | דגם "MOWAG-AEG" בסמוך ל-מיראז' 3
קובץ:Mirage 2115 exits cavern Buochs.jpg | דגם טרקטור הדחיפה "MOWAG-AEG" דוחף מטוס מסוג מיראז' 3 דגם "RS"
קובץ:Miragevortor.jpg | דגם "MOWAG-AEG" בסמוך ל-מיראז' 3 דגם "RS"


## קישורים חיצוניים

## הערות שוליים

קטגוריה:טרקטורים
קטגוריה:רכבי דחיפה
קטגוריה:כלי רכב שהושקו ב-1967
קטגוריה:כלי רכב המיוצרים בשווייץ
יעקב בן ששת

הרב **יעקב בן ששת** היה מקובל במאה ה-13 בז'ירונה.

נמנה עם מקובלי ז'ירונה. בן דורם של רבי עזרא ורבי עזריאל מז'ירונה. בכתביו מזכיר רבות את רבי יצחק סגי נהור אך לא מתייחס אליו בתור רבו כפי שמתייחסים אליו אחרים בני דורו. על כן סביר להניח שלא היה תלמידו.. התפלמס רבות כנגד הפילוסופים ביחד עם בן דורו, ר' יונה מז'ירונה.

כתב שלושה ספרים עיקריים:
"שער השמיים"- פירוש על הספירות בדרך של חריזה.

"משיב דברים נכוחים"- ספר פולמוס כנגד ספרו של ר' שמואל אבן תיבון, "מאמר יקוו המים", על סוד מעשה בראשית.

"האמונה והביטחון"- ספר מוסר קבלי (שיוחס בטעות לרמב"ן). לספר יש משמעות היסטורית חשובה בתארו את מצבם החברתי והדתי של יהודי ז'ירונה ובתוכם מקובלי ז'ירונה.

## קישורים חיצוניים
* 
*הרב יעקב בן ששת, שער השמיים, בתוך כתב עת "אוצר נחמד", כרך ג', עמוד 153- 165 באתר HebrewBooks
* 

## הערות שוליים

קטגוריה:ראשוני ספרד
קטגוריה:ראשוני המקובלים בימי הביניים
קטגוריה:יהודי ספרד במאה ה-13
לאונור מוויזאו

[250px|ממוזער|שמאל|פסלה בעיר [בז'ה]]
**לאונור מוויזאו** או **המלכה לאונור** (בפורטוגזית: **Leonor de Viseu** או **Rainha Dona Leonor**; 2 במאי 1458 - 17 בנובמבר 1525) הייתה אינפנטה ולאחר מכן מלכה רעיה של מלך פורטוגל ז'ואאו השני. דמות פופולרית בפורטוגל הן בשל היותה אחת משתי המלכות הרעיות היחידות שלא היו ממוצא זר והן בשל פעילותה הפילנתרופית, בעיקר לאחר מות בעלה.

## תולדות חייה
לאונור הייתה בתם של פרננדו, דוכס ויזאו, בנו של דוארטה, מלך פורטוגל ושל ביאטריש מפורטוגל, דוכסית ויזאו, בתו של ז'ואאו, מושל פורטוגל (ואחיו של דוארטה), ולפיכך אינפנטה, כלומר צאצאית ישירה למשפחת המלוכה מבית אביש. אחיו הבוגר של אביה היה אפונסו החמישי, מלך פורטוגל. סב-סביה (סבם של סביה משני הצדדים) היה ג'ון מגונט, דוכס לנקסטר, לפיכך היא נקראת לעיתים לאונור מלנקסטר. אחיה הצעיר, מנואל, ירש את בעלה ומלך כמנואל הראשון, מלך פורטוגל.

בנו של אפונסו החמישי, הנסיך יורש העצר ז'ואאו, נשא אותה לאישה ב-22 בינואר 1470 כאשר היה בן 15 ולה מלאו רק 12 שנים. השניים, שגדלו יחד, היו חברים מילדות.

ב-28 באוגוסט 1481, לאחר מות אביו, הפך ז'ואאו למלך ולאונור הפכה למלכה-רעיה. כמלכה-רעיה הייתה זכאית לפייף (אחוזות) משלה, שהקנו לה הכנסה עצמאית. היא ציוותה על ייסוד העיר קלדש דה ריינה (Caldas da Rainha; "מרחצאות המלכה"), שנקראה על שמה (ריינה = מלכה), לאחר שעברה שם ונוכחה להכיר בכוח הריפוי של מי המעיינות החמים שבמקום ואף מימנה הקמת בית חולים וכנסייה בעיר מכספי מכירת תכשיטיה האישיים.

לז'ואאו וללאונור היו שני בנים, אחד מת בילדותו והשני, האינפנטה אפונסו, מצא את מותו בתאונת רכיבה בשנת 1491 בהיותו בן 16 בלבד. לאונור סרבה לאפשר לז'ואאו להכתיר את בנו הממזר ליורש-עצר ופנתה לאפיפיור, שצידד בה ובדרישתה להכתיר כיורש-עצר את אחיה, מנואל. ז'ואאו מת ב-1495. קיימת עננת חשד סביב נסיבות מותו, אשר אינה שוללת שהורעל על ידי לאונור, אולם הדבר לא הוכח מעולם.

לאחר עלות אחיה לשלטון, המשיכה לאונור לנהל חצר מלכותית. בשנת 1498 ייסדה את "הבית הקדוש של החמלה" (Santa Casa de Misericórdia), ארגון צדקה הקיים עד היום. היא הורתה על תרגום החיבור *Vita Christi* ("חיי ישו") שנכתב במאה ה-14 בלטינית לפורטוגזית והדפסתו. כאשר ראה אור ב-1502 באלקלה דה אנארס, היה זה הספר הראשון שהודפס בשפה הפורטוגזית. נוסף על כך ייסדה את בית החולים המלכותי של כל הקדושים בליסבון (Real de Todos os Santos) ואת מנזר אם האלוהים (Madre de Deus) בעיר, אליו פרשה בגיל מבוגר ובו נקברה.

## אילן יוחסין

## קישורים חיצוניים

* דף באתר בתי המלוכה האירופאים
* היסטוריה של נשות מלוכה
* עץ המשפחה של לאונור

## הערות שוליים

קטגוריה:בית אביש
קטגוריה:מלכות רעיות
קטגוריה:נשים פורטוגזיות
קטגוריה:ילידי 1458
קטגוריה:נפטרים ב-1525
קונדור A350

**קונדור A350** (בצרפתית: **Condor A350**) הוא אופנוע מתוצרת יצרנית האופניים והאופנועים **Condor-Werke**  (שם מלא: **Condor-Werke AG **), אשר יוצר עבור צבא שווייץ בין השנים 1973–1978.

## "קונדור A350"

* בסך הכול יוצרו 3,000 יחידות.
* בשנת 1967 נבחר מנוע הדוּקאטי "Ducati Scrambler"  לשימוש באופנוע הצבאי החדש של שווייץ. יציאת הפליטה וההרכבה נעשו חזקים יותר. צינור פליטה הפלדה נבנה עם אלומיניום. כובע מילוי השמן השתנה לצינור ארוך יותר כדי להקל על המילוי.

* יחס הדחיסה צומצם ל-8.2:1, כדי שהאופנוע יוכל לתדלק על דלק באיכות ירודה. התוצאה היא מנוע אמין בעל הספק של 16.6 כ"ס, שהגיע למהירות של 70 מייל (112.65 קמ"ש).

* הגלגלים ובלמי התוף הותאמו לנסיעות בהרי האלפים.

## התאמת ה"קונדור A350" לשירות צבאי
* הותאם ב-"קונדור A350" מתקן נשיאה עבור שני רובי תקיפה מסוג "SIG SG 510" .

* הותקנו ב-"קונדור A350" אורות בלקאוט ("Blackout light" ), שהן מנורות ראש וזנב המצוידות בעדשות מיוחדות, אשר מיועדות להטיל קרן אור אופקית מפוזרת של הנהג עבור הרכב ונהגים של כלי רכב אחרים כדי לזהות את הרכב. בצבא, אורות בלקאוט מיועדים לשימוש בעת נהיגה בשיירה בלילה, כאשר יש צורך ברכבים לשמור על הסתרה על ידי הגבלת יכולתם להיראות על ידי האויב.

## תמונות

קובץ:Condor 350 pic1.JPG | "קונדור A350" 
קובץ:Condor 350 pic2.JPG | "קונדור A350" 
קובץ:Condor motorcycle img 2491.jpg | "קונדור A350" 


## קישורים חיצוניים

* 
* 

## הערות שוליים

קטגוריה:אופנועים
קטגוריה:כלי רכב שהושקו ב-1973
קטגוריה:כלי רכב המיוצרים בשווייץ
קטגוריה:כלי רכב צבאיים
קטגוריה:קונדוראים בתרבות
המסע המופלא של אהרוני וגידי

**המסע המופלא של אהרוני וגידי** (החל מעונה שביעית נקראת **אהרוני וגידי**) היא תוכנית מציאות תיעודית ישראלית שנוצרה על ידי השף ישראל אהרוני, במסגרתה הוא יוצא יחד עם המוזיקאי גידי גוב לסדרת מסעות במדינות שונות, ושניהם נחשפים לתרבויות אוכל ולמאכלי רחוב שונים.

תוכנית הבכורה של "המסע המופלא של גידי ואהרוני" עלתה למסך הטלוויזיה לראשונה בערוץ 10 בשנת 2011.
בעקבות הקשיים אליו נקלע ערוץ 10, ובטרם הושלם המיזוג בין ערוץ עשר ורשת 13, רכשה רשת מדיה את הסדרה, ומהעונה השביעית היא משודרת ברשת 13.

## עונה 1 - דרך המשי

העונה עלתה ביוני 2011 בערוץ 10. ותיארה את מסעם לאורך דרך המשי ממזרח למערב.

## עונה 2 - אוכל רחוב

העונה עלתה באוגוסט 2014 בערוץ 10

## עונה 3 - אוכל רחוב

העונה עלתה בנובמבר 2014 בערוץ 10

## עונה 4 - אוכל רחוב

העונה עלתה במרץ 2016 בערוץ 10

## עונה 5 - אוכל רחוב

העונה עלתה בנובמבר 2016 בערוץ 10

## עונה 6 - הים התיכון

העונה עלתה באוקטובר 2017 בערוץ עשר

## עונה 7 - ארצות הברית

העונה עלתה בנובמבר 2018 ברשת 13

## עונה 8 - המסעדות המופלאות בעולם

העונה עלתה במרץ 2020 ברשת 13, בעקבות התפרצות נגיף הקורונה בישראל הופסק שידור הסדרה לאחר הפרק השני. ב-10 באוגוסט 2020 חזרה העונה לשידור.

## קישורים חיצוניים

* 
* עמוד התוכנית, באתר חדשות 13
* עמוד התוכנית, באתר טדי יזמות והפקות
* אודות התוכנית, באתר גידי גוב

קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2011
קטגוריה:ערוץ עשר: תוכניות וסדרות
קטגוריה:רשת: תוכניות וסדרות

קטגוריה:תוכניות טיולים
קטגוריה:תוכניות בישול
קטגוריה:גידי גוב
שו"ת הרא"ש

**שו"ת הרא"ש** הוא ספר המשתייך לסוגת ספרות השו"ת שנכתב על ידי הרב אשר בן יחיאל.

## השו"ת
בכל דפוסי שו"ת הרא"ש סודרו התשובות במאה ושמונה כללים.

הרא"ש כתב תשובות רבות לשואליו והן קובצו ב"שאלות ותשובות הרא"ש". הגיעו לפתחו שאלות כה רבות, עד שנאלץ בשלב מסוים להגביל את המענה לדיינים ורבנים בלבד.

לשו"ת הרא"ש ישנה עריכה ייחודית המבדילה אותו מיתר תשובות הראשונים, בכך שהתשובות נערכו בקבצים פנימיים (המכונים "כלל") לפי נושאים, ותחת הכותרת "כלל" נתקבצו מספר תשובות העוסקות באותו נושא, למרות היותן לשואלים שונים ובתקופות שונות.

רבי משה די ברושליש חיבר קיצור לתשובות הרא"ש בשם "חזה התנופה". בסוף חיבור זה מובאות 64 תשובות חדשות.

## הדפסה
שו"ת הרא"ש נדפס לראשונה בקונסטנטינופול בשנת ה'רע"ז. לאחר מכן הוא הודפס בוונציה בשנת ה'שי"ב. הדפוס השלישי היה גם הוא בוונציה בשנת ה'שס"ח ובו נוספו מספר תשובות.

## קישורים חיצוניים

* 
* 
* 
* 

## הערות שוליים

קטגוריה:ספרי שאלות ותשובות: ראשונים
קטגוריה:רא"ש
סרטן המעי הדק

**סרטן המעי הדק** היא מחלה הכוללת גידולים סרטניים במעי הדק, בתריסריון, במעי ריק ובמעי עקום.

## הגורמים למחלה
חלק מהאנשים עם מחלות מעי ובעיות עיכול, נמצאים בסיכון לחלות בסרטן המעי הדק. מחלות אלו כוללות קרוהן, צליאק ותסמונת פטץ-יגרס. סרטן המעי הדק אינו מחלה מידבקת ולא ניתן להעבירו לבני אדם אחרים.
סרטן המעי הדק עשוי גם להיות סרטן שמקורו במקום אחר בגוף שהתפשט אל המעי הדק.

## סוגי סרטן במעי הדק

ישנם ארבעה סוגים של סרטן המעי הדק:

### אדנוקרצינומה
גידולים אלה מתפתחים בשכבה הפנימית של המעי הדק, לרוב בתריסריון,  ומהווים את הסוג הנפוץ ביותר של סרטן המעי הדק.

### סרקומה
גידולי סרקומה מתפתחים ברקמות התומכות של הגוף, כגון תאי שומן או שרירים, ופוגעים בהם. גידולים אלו יכולות להופיע בכל חלק של המעי הדק.

### גידול נוירואנדוקריני
גידולים אלה מתפתחים בתאים מיוחדים לייצור הורמונים. גידולים אלה נפוצים בעיקר במעי הריק ובתוספתן.
### לימפומה
גידולים המתפתחים במערכת הלימפה של המעי הדק, המהווה חלק מהמערכת החיסונית של הגוף. היא ומופיעה במעי הריק או במעי העקום. היא פוגעת במערכת החיסונית של המעי הדק, ועוזרת לגידולים אחרים להתפתח.

## תסמינים
* צואה כהה-שחורה
* התכווצויות וכאבי בטן
* ירידה במשקל
* בחילות והקאות
* שלשולים
* עצירות
* נפיחות באזורי המעי הדק

## שלב המחלה

* **שלב 1** – הגידול הסרטני מצוי רק באזור הפנימי של המעי הדק ולא חדר את שכבות הדופן, ולא התפשט לאזורים אחרים בגוף.
* **שלב 2** – הגידול הסרטני חדר לדופן השרירי של המעי.
* **שלב 3** – הגידול חדר את כל השכבות של המעי.
* **שלב 4** – הגידול הסרטני התפשט לחלקים נוספים בגוף, כגון הכבד או הריאות.

## טיפולים שונים במחלה

* **ניתוח** - הסרת הגידול הסרטני וחיבור קצוות המעי בשל החור שנפער.
* **טיפול קרינתי** - שימוש בקרינה המשמידה תאים סרטניים, תוך גרימת נזק מועט לתאים בריאים.
* ** טיפול תרופתי** - שימוש בתרופות כימיות המשמידות תאים סרטניים.
* ** טיפול ממוקד** - שימוש בנוגדנים שהופקו בשיטות של הנדסה גנטית, המעודדים ועוזרים למערכת החיסונית להילחם בתאים הסרטניים בכוחות עצמה.

## ראו גם

* סרטן המעי הגס
* האגודה למלחמה בסרטן
* צליאק

## קישורים חיצוניים

* סרטן המעי הדק באתר של האגודה למלחמה בסרטן
* סרטן המעי הדק באתר של המרכז למחלות דרכי העיכול
*

קטגוריה:גידולים ממאירים באיברי העיכול
מקסיקו (שיר)

"**מקסיקו**" הוא סינגל של הזמרת הישראלית עדן בן זקן, מתוך אלבום האולפן הרביעי שלה, שיצא באפריל 2019, חיים שלי. השיר יצא לאור ב-15 באוקטובר 2018 בהוצאת חברת התקליטים NMC יונייטד אנטרטיינמנט.

השיר הגיע למקום השישי במדיה פורסט, והשני במצעד של מדיה פורסט TV.

## רקע וכתיבה
השיר נכתב, הולחן והופק על ידי דולב רם ופן חזות ויעקב למאי. מילותיו של השיר עוררו דיון באמצעי תקשורת משום שהשיר נקרא מקסיקו, אך יש בו שורה המדברת על קופקבנה, שהיא שכונה הממוקמת בריו דה ז'ניירו שבברזיל, ולא במקסיקו.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של עדן בן זקן ב-15 באוקטובר 2018. בתחילת הקליפ ניתן לראות את בן זקן על מיטתה, כשהיא מתקשרת לחברתה כדי לספר לה על מקרה מסוים שקרה.

נכון לספטמבר 2019, מונה הצפיות של הקליפ עומד על כ-8 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי יעקב למאי
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי פן חזות
קטגוריה:שירים על בגידה: זוגיות
קטגוריה:שירים על מקסיקו
קטגוריה:סינגלים בהוצאת NMC יונייטד אנטרטיינמנט
ויקטור גורבטקו

**ויקטור וסילייביץ' גורבטקו** (ברוסית: **Виктор Васильевич Горбатко**; ) הוא קוסמונאוט סובייטי שטס לחלל בשלוש משימות חלל כחבר משלחת לתחנת החלל סאליוט 6.

## קורות חיים
ויקטור גורבטקו נולד בעיירה ונצי במחוז קרסנודאר. בשנת 1953 הוא סיים בית הספר לטיסה ובשנת 1956 קיבל הסמכה לטייס קרב. הוא שירת ביחידת חיל האוויר הסובייטי עד לשנת 1960.

בשנת 1960 הוא התקבל ליחידת הקוסמונאוטים והחל הכנות לטיסה לחלל.

בשנת 1969 ויקטור גורבטקו שוגר לחלל בפעם הראשונה בחללית סויוז 7 (אנטולי פיליפצ'נקו היה מפקד צוות). המטרה הייתה להתחבר לחללית סויוז 8 שלא הושגה.

בשנת 1977 ויקטור גורבטקו שוגר לחלל בפעם השנייה בחללית סויוז 24 כמפקד צוות. החללית התחברה תחנת החלל סאליוט 5. במהלך שייה בוצעו מספר מחקרים.

בשנת 1980 ויקטור גורבטקו טס לחלל בפעם השלישית כמפקד צוות של חללית סויוז 36. החללית התחברה תחנת החלל סאליוט 6. הוא חזר בחללית סויוז 37.

בשנת 1982 הוא עזב את יחידת הקוסמונאוטים ושירת בתפקידים שונים בחיל האוויר הסובייטי עד לשנת 1992.

בשנת 2017 ויקטור גורבטקו נפטר ונטמן בבית העלמין הצבאי הפדרלי להנצחה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:ערכים שבהם תבנית בריטניקה אינה מתאימה
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי הכוכב האדום
קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:גנרלים בחיל האוויר הסובייטי
קטגוריה:אישים שהונצחו על בולי ברית המועצות
קטגוריה:רוסים שנולדו ב-1934
קטגוריה:רוסים שנפטרו ב-2017